Tips til sanger som kan brukes i musikkundervisningen på ungdomstrinnet

**Riptide – Vance Joy**

En sang som lett lar seg arrangere for musisering i større grupper (en halvtone ned fra original) – enkle akkorder på ukulele, gitar, bass og piano med mulighet for nivådifferensiering, samt mange muligheter for inkludering av perkusjon- og Orff-instrumenter.

**Three Little Birds – Bob Marley and the Wailers**

En annen sang som lett lar seg arrangere for musisering i større grupper – enkle akkorder på ukulele, gitar, bass og piano med mulighet for nivådifferensiering, samt mange muligheter for inkludering av perkusjon- og Orff-instrumenter. Rytmisk spennende med trykk på etterslag, samt et enkelt lede-ostinat som kan spilles på strenge- og/eller tangentinstrumenter

**Hjerteknuser – rOLFa**

En tredje sang som lett lar seg arrangere (Am) for musisering i større grupper – enkle akkorder på ukulele, gitar, bass og piano med mulighet for nivådifferensiering, samt mange muligheter for inkludering av perkusjon- og Orff-instrumenter. Denne versjonen av Kaizer Orchestra sin sang inkluderer et vers på samisk, og avslutningen joikes. En fin tilnærming til et første møte med samisk språk og sangtradisjon i praktisk musisering.

**Riv i hjertet – Sondre Justad**

En fjerde sang som lett lar seg arrangere for musisering i større grupper – enkle akkorder på ukulele, gitar, bass og piano med mulighet for nivådifferensiering, samt mange muligheter for inkludering av perkusjon- og enkelt kor på refreng. Sangens teksts lar seg godt kombinere med temaet psykisk helse, hvor egen identitet, følelseslivet og fremtidsønsker står i sentrum.

**Hurricane – Bob Dylan**

Hurricane, en meget kontroversiell sang fra 1975 forteller historien om Rubin «Hurricane» Carter, en kjent bokser som i 1967 ble feilaktig dømt for drap. Sangen tar for seg rasismen og menneskerettighetskampen som pågikk i USA på den tiden. En sterkt samfunnskritisk tekst, godt egnet for analyse i samsvar med kompetansemål i Samfunnsfag og KRLE, med sterke paralleller til dagens samfunn.